Васильев Милентий Аввакумович

Васильев Милентий (Мелентий) Аввакумович — Аҕа дойду Улуу сэриитин кыттыылааҕа.

1916 сыллаахха Тойбохой нэһилиэгэр Сунтаар улууһугар төрөөбүт. Саха Сирин республиканскай политико-просветительскай оскуолатыгар үөрэммит, 3 ыйдаах юрист куурсун бүтэрбит. Аармыйаҕа ыҥырыллыар дылы Дьокуускайга прокурор көмөлөһөөччүтүнэн үлэлээбит. 

Кыһыл Аармыйа кэккэтигэр 1942 сыллаахха ыҥырыллыбыт. 1943 сыл тохсунньутуттан сэриилэспит.

Фроҥҥа старшай лейтенант солотун ылбыт. Кыһыл Сулус уордьанынан, «Сталинграды көмүскээһин иһин» мэтээлинэн наҕараадаламмыт. «Сталинград көмүскээччитэ» таанка холуонната тутуллуутугар 2000 солкуобайы биэрдим диэн олунньу 23 күнүгэр 1943 с. дьонугар суруйбута баар.

 Наҕараадалара 
 Аҕа дойду сэриитин I ст. уордьана (06.04.1985)
 Кыһыл Сулус уордьан (17.02.1943)
 «Сталинград көмүскэлин иһин» мэтээл

 Быһаарыылар 

Категория:Аҕа дойду Улуу сэриитин кыттыылаахтара:Сунтаар улууһа
Категория:Сталинградтааҕы кыргыһыы кыттыылаахтара